**Prince of Persia: The Lost Crown** on Ubisoftin kehittämä ja julkaisema toimintaseikkailupeli. Se on ensimmäinen *Prince of Persia* -sarjan uusi peli sitten vuoden 2010 *Prince of Persia: The Forgotten Sandsin*. Peli julkaistiin Nintendo Switchille, PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle 18. tammikuuta 2024.

Pelaaminen
----------

*The Lost Crown* on sivuttain rullaava toimintaseikkailu. Pelin päähenkilö Sargon voi hyppiä ja liukua liikkuakseen nopeasti tasojen välillä. Hän voi miekkailla taistellakseen vihollisia vastaan. Hyvin ajoitettu torjunta auttaa rakentamaan Sargonin Athran hehkua, jonka avulla hän voi käyttää erikoiskykyä, kun se on täynnä. Pelaaja voi käyttää useita aikaan perustuvia erikoisvoimia, joista on apua taistelussa ja tasohyppelyssä. "Rush of the Simurgh" antaa Sargonille mahdollisuuden hypätä hetkessä eteenpäin ajassa, kun taas "Shadow of the Simurghin" avulla hän asettaa "varjomerkin", joka toimii väliaikaisena tarkistuspisteenä, johon pelaaja voi palata välittömästi. Sargon voi myös käyttää hänen kykyjään muuttavia talismaaneja.

Juoni
-----

Pelin päähenkilö on nuori Sargon, joka on Kuolemattomien jäsen. Sargonin täytyy mennä kirottuun Qaf-vuoren kaupunkiin pelastaakseen siepattu prinssi Ghassan.

Kehitys
-------

Peliä kehittää Ubisoftin Montpellierin studio, joka on myös vastannut Rayman-pelisarjasta.Pelin kehitys kesti kolme ja puoli vuotta. Pelin musiikit ovat säveltäneet brittiläinen Gareth Coker ja iranilainen Mentrix. Peli on ottanut vahvasti vaikutteita persialaisesta mytologiasta, ja pelin ohjaaja Mounir Radi kertoi, kuinka tiimi päätti "kertoa mytologiasta, jonka pitäisi olla paremmin tunnettu", ja kuinka persialainen kulttuuri on vaikuttanut muihin mytologioihin käyttämällä pomohahmoina hirviöitä kuten manticoraa.

Lähteet
-------

1. ↑  Morris, Chris: First New Prince Of Persia Game In 13 Years Announced *GameSpot*.  08.06.2023.  Arkistoitu. Viitattu 09.12.2023. en-US
2. ↑  Castle, Katharine: Prince Of Persia: The Lost Crown is so much better than it looks in the reveal trailer *Rock, Paper, Shotgun*.  12.06.2023.  Arkistoitu. Viitattu 09.12.2023. en-US
3. ↑  Purslow: Prince of Persia: The Lost Crown Hands-On Preview *IGN*.  13.06.2023.  Arkistoitu. Viitattu 09.12.2023. en-US
4. ↑  Peters, Jay: Ubisoft is making a new side-scrolling Prince of Persia game *The Verge*.  09.06.2023. Vox Media.  Arkistoitu. Viitattu 09.12.2023.
5. ↑  Castle, Katharine: Prince Of Persia returns to its action platforming roots with The Lost Crown *Rock Paper Shotgun*.  08.06.2023.  Arkistoitu. Viitattu 09.12.2023. (englanniksi)
6. ↑  Prince Of Persia: The Lost Crown Looks To The Past To Build A New Future For The Franchise *GameSpot*.  12.06.2023.  Arkistoitu. Viitattu 09.12.2023. (englanniksi)

Aiheesta muualla
----------------

* Virallinen verkkosivu

  

*Prince of Persia*

|  |  |  |  |  |  |  |  |
| --- | --- | --- | --- | --- | --- | --- | --- |
| Videopelit | 

|  |  |
| --- | --- |
|  Alkuperäinen trilogia: | 
* Prince of Persia
* The Shadow and the Flame
* 3D

 |
| *Sands of Time* -pelit: | 
* The Sands of Time
* Warrior Within
* The Two Thrones
* Battles of Prince of Persia

 |
|  Muut: | 
* Prince of Persia
* The Fallen King
* The Forgotten Sands
* The Lost Crown

 |

 |
| Elokuvat | *Prince of Persia: The Sands of Time* |